<classify> Hatua hiyo ilitangazwa na Mkuu wa Mkoa wa Dar es Salaam, Paul Makonda wakati akizindua kampeni hiyo ya siku 90 katika viwanja vya Leaders, Kinondoni.Alisema baadhi ya wasanii wamekubali kuungana naye katika kampeni hiyo yenye lengo la kuweka mazingira ya jiji hilo katika hali ya usafi ikiwa ni utekelezaji wa agizo la Rais John Magufuli la kufanya usafi. Aliwataja wasanii wengine waliokubali kuibeba kampeni hiyo ni kutoka Bendi ya Yamoto, Mrisho Mpoto, Banana Zorro, Isha Mashauzi na baadhi ya wasanii wachache.Kwa moyo wa dhati niwashukuru Yamoto Band, wao walinifuata usiku na kuniambia wako tayari kuniunga mkono katika kampeni hii na wametumia gharama zao kutoa wimbo na kurekodi video, hawajetegemea hata shilingi kutoka kwangu, alisema.Hata hivyo Makonda aliwashangaa baadhi ya wasanii ambao wameshindwa kujitokeza kumuunga mkono katika kampeni hiyo, huku wengine wakidai Mkuu wa Mkoa huyo hajawapigia simu kuwaomba kushiriki bila kujua kuwa suala la usafi ni la kila mmoja na si la Rais wala Mkuu wa Mkoa peke yake.Kuna wasanii wanasema eti mbona sikuwaomba wapost kwenye Instagram, we kama nani nikuombe? Hili ni suala la watu wote si la kuombwa...hawa waliojitokeza leo ndio rafiki zangu wa kweli, alisema Makonda.Katika hatua nyingine Makonda aliagiza wakuu wa wilaya za mkoa huo kumueleza ni kwa nini watumishi walio chini yao wameshindwa kuunga mkono kampeni hiyo wakizidiwa na baadhi ya wasanii katika suala ambalo ni agizo la Rais.Alisema ni jambo la ajabu kwa mkoa huo kuwa na watumishi ambao hawaoni thamani ya umuhimu wa suala la usafi ambalo Rais aliamua kuibadili sikukuu ya Uhuru ya mwaka jana kuwa siku ya usafi.  <topic>: MICHEZO 